Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: „A C. Függelék C/16. számú melléklete a 6/1990. (IV. 12.) KöHÉM rendelethez1
Paragraph Index: 1446

„A C. Függelék C/16. számú melléklete a 6/1990. (IV. 12.) KöHÉM rendelethez1 A traktorok vontató és hátrameneti berendezéseire vonatkozó követelmények I. Rész 0.1. A melléklet alkalmazási köre 0.1. Ez a melléklet a traktorokra terjed ki. 0.2. Jóváhagyási követelmények 0.2.1. A jóváhagyó hatóság nem tagadhatja meg egy traktortípus tekintetében az EK-típusjóváhagyás megadását, az ER. C. Függelék 2. cikk u) pontjában meghatározott okirat kiállítását, illetve a nemzeti típusjóváhagyás megadását az elvontató- vagy hátrameneti berendezésére hivatkozva, amennyiben azok megfelelnek a II. és III. Részben foglalt követelményeknek. 0.2.2. A jóváhagyó hatóság nem adhatja ki az ER. C. Függelék 2. cikkének u) pontjában előírt okiratot olyan traktortípus vonatkozásában, amely nem felel meg ezen melléklet követelményeinek. A jóváhagyó hatóság megtagadhatja a nemzeti típusjóváhagyás megadását olyan traktortípus vonatkozásában, amely nem felel meg ezen melléklet követelményeinek. 0.2.3. A jóváhagyó hatóság nem tagadhatja meg a traktorok nyilvántartásba vételét vagy tilthatja meg azok értékesítését, első forgalomba helyezését vagy használatát a traktor elvontatóvagy hátrameneti berendezésére hivatkozva, amennyiben azok megfelelnek a II. és III. Részben foglalt követelményeknek. 1 Ez a melléklet a Európai Parlament és a Tanács 2009/58/EK irányelvével összeegyeztethető szabályozást tartalmaz. II. Rész ELVONTATÓ BERENDEZÉS 1. Darabszám Minden traktort fel kell szerelni egy olyan külön berendezéssel, amelyhez – vontatás céljából – összekötő elem (pl. vonórúd vagy vontatókötél) rögzíthető. 2. Elhelyezés A berendezést a traktor első részén kell elhelyezni, és azt a vontatáshoz alkalmas vonócsappal kell ellátni. 3. Kialakítás A berendezés hornyolt körmös típusú. A nyílás a vonócsap középpontjában 60 mm +0,5/– 1,5 mm, a körömmélység a vonócsap középpontjától mérve 62 mm ± 0,5 mm. A vonócsap 30 mm + 1,5 mm átmérőjű, és alakzáró kialakítású legyen. Az alakzáróelemet úgy kell felszerelni, hogy ne legyen elveszíthető. A megadott + 1,5 mm nem gyártási tűrés, hanem a különféle kivitelű vonócsapok névleges méretének megengedett eltérése. III. Rész HÁTRAMENET Minden traktort – a vezetőülésből kezelhető – hátramenetet biztosító berendezéssel kell felszerelni.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes